Naxçıvan Təlim Mərkəzi

**Naxçıvan Təlim Mərkəzi** — Naxçıvan Muxtar Respublikasında fəaliyyət göstərən peşəkar inkişaf və ixtisasartırma qurumudur. Mərkəz 2024-cü ildə publik hüquqi şəxs olaraq yaradılıb və dövlət, özəl və ictimai sektor əməkdaşlarının bilik və bacarıqlarının artırılması məqsədilə təlimlər həyata keçirir.

## Haqqımızda
Naxçıvan Təlim Mərkəzi Naxçıvan Muxtar Respublikasında  insan kapitalının inkişafı və idarəetmə bacarıqlarının artırılması məqsədilə təsis edilmişdir. Publik hüquqi şəxs statusunda fəaliyyət göstərən bu qurum dövlət, bələdiyyə və digər təşkilatlarda çalışan əməkdaşların bilik və bacarıqlarının yüksəldilməsini, idarəetmə sahəsində səriştələrinin artırılmasını və davamlı inkişaf imkanlarının yaradılmasını hədəfləyir.

Mərkəzin fəaliyyətində müasir dövrün tələblərinə cavab verən innovativ və institusional yanaşmalar tətbiq olunur. Eyni zamanda, gələcək kadr potensialının hazırlanması, dövlət idarəçiliyi üçün gənc mütəxəssislərin yetişdirilməsi və peşəkar kadr ehtiyatının formalaşdırılması da Mərkəzin əsas məqsədləri sırasındadır.

## Tarixi
Naxçıvan Təlim Mərkəzi “Naxçıvan Muxtar Respublikasının sosial-iqtisadi inkişafına dair 2023–2027-ci illər üçün Dövlət Proqramı”  çərçivəsində, 2024-cü ildə insan kapitalının müasir tələblər səviyyəsində gücləndirilməsi məqsədilə yaradılıb. Təsis olunduğu ilk gündən etibarən Mərkəz dövlət və özəl sektorda çalışan əməkdaşlara innovativ, praktik yönümlü və müasir tədris metodlarına əsaslanan təlimlər təqdim edir.

## Fəaliyyət istiqamətləri
Naxçıvan Təlim Mərkəzinin əsas missiyası insan kapitalının davamlı inkişafına, idarəetmədə səmərəliliyin artırılmasına və peşəkar kadr potensialının formalaşdırılmasına dəstək verməkdir. Mərkəz aşağıdakı strateji hədəfləri müəyyənləşdirir:
- Dövlət və bələdiyyə orqanlarında çalışan əməkdaşların idarəetmə və liderlik bacarıqlarının artırılması;

- Peşəkar kadr ehtiyatının yaradılması və inkişaf etdirilməsi;

- Gənc mütəxəssislərin və tələbələrin dövlət idarəçiliyinə hazırlanması;

- Regional təlim və seminarlar vasitəsilə maarifləndirmə və yerli potensialın inkişafı;

- Müasir rəqəmsal texnologiyaların tətbiqi ilə təlim prosesinin effektivliyinin yüksəldilməsi.

## Tədris proqramları

Naxçıvan Təlim Mərkəzi müxtəlif sahələr üzrə təlimlər təşkil edərək iştirakçıların praktiki bacarıqlarını və nəzəri biliklərini artırmağı hədəfləyir. Tədris proqramları aşağıdakı istiqamətləri əhatə edir:

* **PR və Kommunikasiya** – ictimaiyyətlə əlaqələrin idarə olunması, təşkilati imicin formalaşdırılması və effektiv kommunikasiya strategiyalarının tətbiqi.
* **Sosial Media Marketinqi (SMM)** – sosial şəbəkələrdə brend tanıdılması, kontent planlaşdırılması və rəqəmsal analitika sahəsində biliklərin aşılanması.
* **Kibertəhlükəsizlik** – fərdi və təşkilati məlumatların qorunması, kibertəhlükələrə qarşı mübarizə və şəbəkə təhlükəsizliyi üzrə əsas biliklər.
* **Microsoft Excel** – cədvəllərlə iş, funksiyalardan istifadə, hesabatların hazırlanması və məlumatların təhlili.
* **Ofis Proqramları** – Microsoft Word, Excel, PowerPoint və digər ofis proqramlarında effektiv işləmə bacarıqlarının inkişafı.
* **Dövlət Satınalmaları və Tender** – satınalma prosedurları, qanunvericilik, tender sənədlərinin hazırlanması və iştirak qaydaları.
* **Data Analitika** – məlumatların toplanması, təhlili, vizuallaşdırılması və məlumat əsaslı qərarvermə üsulları.
* **Layihələrin İdarə Edilməsi** – layihələrin planlaşdırılması, icrası, monitorinqi və risklərin idarə olunması üzrə təməl bacarıqlar.
* **İnsan Resursları (HR)** – insan resurslarının əsas funksiyaları, işə qəbul, motivasiya və performansın idarə olunması üzrə giriş səviyyəli təlim.
* **PMS Hazırlıq Kursu** – Dövlət qulluğu üzrə test imtahanlarına hazırlıq məqsədilə keçirilən nəzəri və praktiki təlimlər.
* **Sənədlərlə İş və Kargüzarlıq** – sənəd dövriyyəsi, yazışmaların aparılması, arxivləşdirmə və ofis daxili sənəd menecmenti.
* **İşgüzar Yazışmalar və Feedback Mədəniyyəti** – peşəkar yazışma standartları, e-mail etikası və konstruktiv rəyvermə bacarıqları.
* **Maliyyə və Mühasibatlıq** – maliyyə uçotu, hesabatların hazırlanması, vergi və mühasibatlıq prinsipləri üzrə əsas biliklər.
* **Smartnet** – dövlət qurumlarında daxili sənəd dövriyyəsi sisteminin tətbiqi və idarə edilməsi üzrə praktiki təlimlər.
* **Əmək Qanunvericiliyi** – əmək münasibətləri, hüquq və vəzifələr, əmək müqavilələri və işçi hüquqlarının qorunması.
* **SƏTƏM (Sağlamlıq, Əməyin Təhlükəsizliyi və Ətraf Mühit)** – iş mühitində təhlükəsizlik qaydaları, risklərin qiymətləndirilməsi və sağlam əmək şəraitinin təşkili.
* **ƏMAS (Əmək Münasibətlərinin və Məşğulluğun Elektron İdarəetmə Sistemi)** – işə qəbul, müqavilə və işdən çıxarılma proseslərinin elektronlaşdırılması və ƏMAS sisteminin istifadəsi qaydaları.
* **Regional təlimlər** – şəhər və rayonlarda keçirilən yerli seminar və praktiki təlimlər.

## Tərəfdaşlıqlar
Mərkəz fəaliyyətini bir sıra dövlət və təhsil qurumları ilə əməkdaşlıq çərçivəsində həyata keçirir:
* Naxçıvan Muxtar Respublikası Nazirlər Kabineti
* Naxçıvan Dövlət Universiteti
* Yerli və regional tədris müəssisələri
* Dövlət və özəl sektor təşkilatları

## Ünvan
Heydər Əliyev Proskepti 3A, Naxçıvan şəhəri, Azərbaycan

## Xarici keçidlər
* Naxçıvan Təlim Mərkəzi — İnstagram
* Naxçıvan Təlim Mərkəzi - Facebook
* Naxçıvan Təlim Mərkəzi — LinkedIn